**Махсус инвестиция контрактларында катнашучы оешмалар өчен**

 **оешмалар табышына салым буенча салым ставкасын билгеләү турында**

ТАТАРСТАН РЕСПУБЛИКАСЫ ЗАКОНЫ

Татарстан Республикасы

 Дәүләт Советы тарафыннан

 2017 елның 29 ноябрендә

 кабул ителде

*( 2019 елның 28 ноябрендәге 89-ТРЗ номерлы*

*Татарстан Республикасы Законы редакциясендә)*

1 статья. **Әлеге Законның җайга салу предметы** *(статья 2019 елның
28 ноябрендәге 89-ТРЗ номерлы Татарстан Республикасы Законы редакциясендә)*

1. Әлеге Закон Россия Федерациясе Салым кодексы нигезендә мәҗбүри яклары булып бер үк вакытта Россия Федерациясе һәм Татарстан Республикасы булган махсус инвестиция контрактларында катнашучы оешмалар өчен оешмалар табышына салым буенча салым ставкасы күләмен билгели.

2. Әлеге Закон максатларында махсус инвестиция контрактларында катнашучы оешмалар булып Россия Федерациясе Салым кодексының 2516 статьясы нигезендә махсус инвестиция контрактларында катнашучы салым түләүче затлар таныла.

2 статья. **Салым ставкалары**

1. Махсус инвестиция контрактларында катнашучы оешмалар өчен Татарстан Республикасы бюджетына күчерелергә тиешле оешмалар табышына салым буенча салым ставкасы 13,5 процент күләмендә билгеләнә. *(1өлеш 2019 елның
28 ноябрендәге 89-ТРЗ номерлы Татарстан Республикасы Законы редакциясендә)*

2. Махсус инвестиция контрактларында катнашучы йөк автомобиль транспорты чараларын җитештерүче оешмалар өчен Татарстан Республикасы бюджетына күчерелергә тиешле оешмалар табышына салым буенча салым ставкасы 2025 елга кадәр (бу елны кертеп) 0 процент күләмендә билгеләнә. *(2 өлеш 2019 елның 28 ноябрендәге 89-ТРЗ номерлы Татарстан Республикасы Законы редакциясендә)*

3. Әлеге статьяның 1 һәм 2 өлешләрендә билгеләнгән оешмалар табышына салым буенча салым ставкалары махсус инвестиция контрактларында катнашучы оешмалар тарафыннан Россия Федерациясе Салым кодексының 2849 статьясында каралган тәртиптә кулланыла. *(3 өлеш 2019 елның 28 ноябрендәге 89-ТРЗ номерлы Татарстан Республикасы Законы редакциясендә)*

4. Махсус инвестиция контрактларында катнашучыларга киметелгән салым ставкаларын куллану өчен Россия Федерациясе Салым кодексында билгеләнгән шартлар әлеге статьяның 2 өлешендә күрсәтелгән оешмалар тарафыннан үтәлмәгән очракта, Татарстан Республикасы бюджетына күчерелергә тиешле оешмалар табышына салым буенча салым ставкасы әлеге статьяның 2 өлешендә күрсәтелгән оешмалар өчен махсус инвестиция контракты төзелгән салым чорыннан алып үзенә карата махсус инвестиция контракты төзелгән инвестиция проектын гамәлгә ашыру кысаларында җитештерелгән товарларны сатудан салым исәбе белешмәләре буенча беренче табыш алынган салым чорына кадәр, әмма махсус инвестиция контрактының гамәлдә булу срогы тәмамланганнан соңрак булмаган һәм 2023 елның 1 гыйнварыннан да соңрак булмаган вакытта, 13,5 процент күләмендә кулланыла. *(4 өлеш 2019 елның 28 ноябрендәге 89-ТРЗ номерлы Татарстан Республикасы Законы редакциясендә)*

1. статья. **Әлеге Законның үз көченә керүе**

1.Әлеге Закон рәсми басылып чыккан көненнән үз көченә керә һәм 2017 елның 1 гыйнварыннан барлыкка килгән хокук мөнәсәбәтләренә кагыла. *(1 өлеш 2019 елның 28 ноябрендәге 89-ТРЗ номерлы Татарстан Республикасы Законы редакциясендә)*

 2. Әлеге Закон 2026 елның 1 гыйнварына кадәр төзелгән махсус инвестиция контрактларында катнашучы салым түләүчеләргә карата кулланыла. *(2 өлеш
2019 елның 28 ноябрендәге 89-ТРЗ номерлы Татарстан Республикасы Законы белән кертелде)*

Татарстан Республикасы

Президенты Р.Н. Миңнеханов

Казан, Кремль

2017 елның 2 декабре

№ 87-ТРЗ